CELEX: 32009D0343
Language: bg
Date: 2009-04-21 00:00:00
Title: 2009/343/ЕО: Решение на Комисията от 21 април 2009 година за изменение на Решение 2007/131/ЕО за разрешаване използването на радиочестотния спектър за устройства, използващи свръхшироколентова технология по хармонизиран начин в Общността (нотифицирано под номер C(2009) 2787) (Текст от значение за ЕИП )

25.4.2009   
            
            
               BG
            
            
               Официален вестник на Европейския съюз
            
            
               L 105/9
            
         
      РЕШЕНИЕ НА КОМИСИЯТА
   
   от 21 април 2009 година
   за изменение на Решение 2007/131/ЕО за разрешаване използването на радиочестотния спектър за устройства, използващи свръхшироколентова технология по хармонизиран начин в Общността
   (нотифицирано под номер C(2009) 2787)
   (текст от значение за ЕИП)
   (2009/343/ЕО)
   КОМИСИЯТА НА ЕРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър (Решение за радиочестотния спектър) (1), и по-специално член 4, параграф 3 от него,
   като има предвид, че:
   
               (1)
            
            
               Решение 2007/131/ЕО на Комисията от 21 февруари 2007 година за разрешаване използването на радиочестотния спектър за устройства, използващи свръхшироколентова технология по хармонизиран начин в Общността (2) хармонизира техническите условия за радиооборудване, използващо свръхшироколентова технология в Общността, като гарантира, че радиочестотният спектър е на разположение в цялата Европейска общност съгласно хармонизирани условия, премахващи пречките за навлизането на свръхшироколентова технология, и създаващи ефективен единен пазар за съответни системи с последващи икономии от мащаба и ползи за потребителя.
            
         
               (2)
            
            
               Необходимо е бързите промени в технологията и в използването на радиочестотния спектър да бъдат адекватно отразени в регулирането на свръхшироколентовата технология с цел европейското общество да се възползва от въвеждането на иновативни приложения въз основа на тази технология, като същевременно се гарантира, че другите потребители на спектъра няма да бъдат засегнати неблагоприятно. Поради това Решение 2007/131/ЕО следва да бъде съответно изменено.
            
         
               (3)
            
            
               По тази причина Комисията възложи съгласно Решение № 676/2002/ЕО допълнителни мандати на Европейската конференция по пощи и далекосъобщения (CEPT) да предприеме по-нататъшни изследвания относно съвместимостта на свръхшироколентовата технология с радиосъобщителните услуги.
            
         
               (4)
            
            
               В своите доклади, представени в отговор на тези мандати, CEPT посъветва Комисията да измени известен брой технически аспекти в Решение 2007/131/ЕО.
            
         
               (5)
            
            
               В резултат на допълнителните изследвания от CEPT бяха изяснени техническите условия, при които специфични методи за намаляване на радиосмущенията, а именно „откриване и избягване“ (Detect and Avoid — DAA) и „нисък коефициент на запълване“ (Low Duty Cycle — LDC) позволяват свръхшироколентово оборудване да функционира с по-висока предавателна мощност, като същевременно предлагат равностойна защита, сравнима с тази за съществуващите основни гранични стойности за свръхшироколентовото оборудване.
            
         
               (6)
            
            
               Изследванията на CEPT показаха също така, че свръхшироколентовите устройства в автомобилни и железопътни превозни средства могат да се използват при по-строги условия отколкото определяните от основните гранични стойности. Тези условия могат да бъдат смекчени, ако в посочените превозни средства се използват методи за намаляване на радиосмущенията като упоменатите по-горе.
            
         
               (7)
            
            
               Системите за изображения от анализа на строителни материали (BMA) могат да осигурят множество иновативни приложения за откриване или изобразяване на тръби, жици и други вградени в стени структури в жилищни или търговски сгради. Чрез общ набор от условия за достъп до радиочестотния спектър за оборудване за BMA следва да се подпомогнат тези предприятия, които желаят да предоставят съответни професионални услуги, използвайки тези приложения трансгранично в Общността.
            
         
               (8)
            
            
               CEPT посъветва Комисията, че са допустими по-смекчени от основните гранични стойности условия за използване на системите за BMA предвид на това, че техните работни режими в съчетание с много ниските плътности на разпространение и малкото времетраене на ползването им допълнително намаляват вероятността за вредни смущения в радиосъобщителните услуги.
            
         
               (9)
            
            
               При техническите изследвания на CEPT съгласно мандатите от Комисията относно приложения на BMA се предполага използване в структури, които са достатъчно плътни и дебели, така че да поглъщат повечето сигнали, предавани от системата за изображения. Тези изследвания за съвместимост включват inter alia презумпцията, че оборудването за BMA ще спре да предава в рамките на десет секунди след прекъсване на нормалната му работа. Освен това при изследванията за общото ниво на радиосмущенията се приема максимална плътност от 6,7 устройства за BMA на km2, макар че тези устройства може да се продават като потребителски продукт.
            
         
               (10)
            
            
               Съгласно Директива 1999/5/ЕО на Европейския парламент и на Съвета от 9 март 1999 г. относно радионавигационното оборудване и далекосъобщителното крайно оборудване и взаимното признаване на тяхното съответствие (3) (Директивата РиДКО) Комисията възложи мандати (M/329 и M/407) на европейските организации по стандартизация да създадат набор от хармонизирани стандарти, обхващащи свръхшироколентовите приложения, които са в полето на приложение на посочената директива, и съответствието с които предполага съответствие с нейните изисквания. В отговор на мандати M/329 и M/407 от Европейската комисия, ETSI разработи хармонизирания стандарт EN 302 065 за основно свръхшироколентово оборудване, хармонизирания стандарт EN 302 500 за свръхшироколентово оборудване за проследяване на местоположение и хармонизирания стандарт EN 302 435 за оборудване за BMA.
            
         
               (11)
            
            
               Съответните хармонизирани стандарти описват подробно как следва да функционира оборудване, работещо в радиочестотните ленти, определени в настоящото решение, и как посоченото оборудване може да бъде изпитано за съответствие с граничните стойности, определени в хармонизираните стандарти.
            
         
               (12)
            
            
               Мерките, предвидени в настоящото решение, са в съответствие със становището на Комитета по радиочестотния спектър,
            
         ПРИЕ НАСТОЯЩОТО РЕШЕНИЕ:
   Член 1
   Решение 2007/131/ЕО се изменя, както следва:
   
               1.
            
            
               Приложението към Решение 2007/131/ЕО се заменя с приложението към настоящото решение.
            
         
               2.
            
            
               В член 2 се добавят следните точки 10 и 11:
               
                           „10.
                        
                        
                           „анализ на строителни материали“ (BMA) означава използване на сензор за смущения в полето, който е проектиран да открива местоположението на обекти във вътрешността на сградна структура или да определя физическите свойства на строителни материали;
                        
                     
                           11.
                        
                        
                           „излъчвани в ефира“ означава тези части от сигнала, излъчван при конкретни приложения на свръхшироколентовата технология, които не се поглъщат от тяхната екранировка или от изследвания материал.“
                        
                     
         Член 2
   Настоящото решение се прилага от 30 юни 2009 г.
   Член 3
   Адресати на настоящото решение са държавите-членки.
   
      Съставено в Брюксел на 21 април 2009 година.
      
         
            За Комисията
         
         Viviane REDING
         
         
            Член на Комисията
         
      
   
   
      (1)  ОВ L 108, 24.4.2002 г., стр. 1.
   
      (2)  ОВ L 55, 23.2.2007 г., стр. 33.
   
      (3)  ОВ L 91, 7.4.1999 г., стр. 10.
   
      ПРИЛОЖЕНИЕ
      
         
            „ПРИЛОЖЕНИЕ
            
               Максимални спектрални плътности на еквивалентната изотропно излъчвана мощност (e.i.r.p.) и подходящи методи за намаляване на радиосмущенията
            
            1.   ОСНОВНО ИЗПОЛЗВАНЕ НА СВРЪХШИРОКОЛЕНТОВА ТЕХНОЛОГИЯ
            1.1.   Максимални спектрални плътности на еквивалентната изотропно излъчвана мощност (e.i.r.p.)
            
            
                        Радиочестотен обхват
                        (GHz)
                     
                     
                        Максимална спектрална плътност на средната e.i.r.p.
                        (dBm/MHz)
                     
                     
                        Максимална спектрална плътност на пиковата e.i.r.p.
                        (dBm/50MHz)
                     
                  
                        Под 1,6
                     
                     
                        –90,0
                     
                     
                        –50,0
                     
                  
                        1,6 до 2,7
                     
                     
                        –85,0
                     
                     
                        –45,0
                     
                  
                        2,7 до 3,4
                     
                     
                        –70,0
                     
                     
                        –36,0
                     
                  
                        3,4 до 3,8
                     
                     
                        –80,0
                     
                     
                        –40,0
                     
                  
                        3,8 до 4,2
                     
                     
                        –70,0
                     
                     
                        –30,0
                     
                  
                        4,2 до 4,8
                     
                     
                        –41,3
                        (до 31 декември 2010 г.)
                     
                     
                        0,0
                        (до 31 декември 2010 г.)
                     
                  
                        –70,0
                        (след 31 декември 2010 г.)
                     
                     
                        –30,0
                        (след 31 декември 2010 г.)
                     
                  
                        4,8 до 6,0
                     
                     
                        –70,0
                     
                     
                        –30,0
                     
                  
                        6,0 до 8,5
                     
                     
                        –41,3
                     
                     
                        0,0
                     
                  
                        8,5 до 10,6
                     
                     
                        –65,0
                     
                     
                        –25,0
                     
                  
                        Над 10,6
                     
                     
                        –85,0
                     
                     
                        –45,0
                     
                  1.2.   Подходящи методи за намаляване на радиосмущенията
            
            За оборудване, използващо свръхшироколентова технология, използването на радиочестотния спектър се разрешава и за по-високи гранични стойности на e.i.r.p. от посочените в таблицата в раздел 1.1, когато се прилагат допълнителни методи за намаляване на радиосмущенията, както е описано в съответните хармонизирани стандарти, приети съгласно Директива 1999/5/ЕО, или други методи за намаляване на радиосмущенията, при условие че се постига ниво на защита, което е поне равностойно на нивото, осигурено чрез граничните стойности в таблицата в раздел 1.1. Приема се, че следните методи за намаляване на радиосмущенията могат да осигурят такава защита:
            1.2.1.   Намаляване чрез „нисък коефициент на запълване“ (LDC)
            
            В радиочестотната лента 3,1—4,8 GHz се разрешава максимална спектрална плътност на средната e.i.r.p. – 41,3 dBm/MHz и максимална спектрална плътност на пиковата e.i.r.p. 0 dBm, измерена в 50 MHz честотна лента, при условие че се прилага ограничаване чрез нисък коефициент на запълване, при което всички предавани сигнали заемат сумарно по-малко от 5 % от всяка секунда и по-малко от 0,5 % от всеки час, и при условие че всеки предаван сигнал е с продължителност не по-голяма от 5 ms.
            1.2.2.   Намаляване чрез „откриване и избягване“ (DAA)
            
            В радиочестотните ленти 3,1—4,8 GHz и 8,5—9,0 GHz се разрешава максимална спектрална плътност на средната e.i.r.p. – 41,3 dBm/MHz и максимална спектрална плътност на пиковата e.i.r.p. 0 dBm, измерена в 50 MHz честотна лента, при условие че се прилага методът „откриване и избягване“ (DAA) за намаляване на радиосмущенията, както е описано в съответните хармонизирани стандарти, приети съгласно Директива 1999/5/ЕО.
            1.3.   Експлоатация на оборудване, използващо свръхшироколентова технология в автомобилни и железопътни превозни средства
            
            Чрез дерогация от член 3 от настоящото решение, използването на свръхшироколентово оборудване се разрешава и в автомобилни и железопътни превозни средства, когато е в съответствие с параметрите, посочени по-долу.
            1.3.1.   Максимална спектрална плътност на средната e.i.r.p. за експлоатация на свръхшироколентова технология в автомобилни и железопътни превозни средства
            
            За оборудване, използващо свръхшироколентова технология в автомобилни и железопътни превозни средства, се разрешава използването на радиочестотния спектър с посочените в раздел 1.1 гранични стойности на e.i.r.p., при условие че за радиочестотните ленти 4,2—4,8 GHz и 6,0—8,5 GHz се прилагат следните параметри:
            
                        Радиочестотен обхват
                        (GHz)
                     
                     
                         
                     
                     
                        Максимална спектрална плътност на средната e.i.r.p.
                        (dBm/MHz)
                     
                  
                        4,2 до 4,8
                     
                     
                        
                           до 31 декември 2010 г.
                        
                     
                     
                        –41,3
                        При условие че се използват методи за намаляване на общото ниво на радиосмущенията, които осигуряват поне равностойни показатели спрямо методите, описани в хармонизирани стандарти, приети съгласно Директива 1999/5/ЕО. За това е необходимо управление на мощността на предавателя (TPC) в диапазон поне от 12 dB.
                        – 53,3 (в противен случай)
                     
                  
                        
                           след 31 декември 2010 г.
                        
                     
                     
                        –70,0
                     
                  
                        6,0 до 8,5
                     
                     
                         
                     
                     
                        –41,3
                        При условие че се използват методи за намаляване на общото ниво на радиосмущенията, които осигуряват показатели, поне равностойни на методите, описани в хармонизирани стандарти, приети съгласно Директива 1999/5/ЕО. За това е необходимо управление на мощността на предавателя (TPC) в диапазон поне от 12 dB.
                        – 53,3 (в противен случай)
                     
                  1.3.2.   Подходящи методи за намаляване на радиосмущенията в автомобилни и железопътни превозни средства
            
            Експлоатацията на оборудване, използващо свръхшироколентова технология в автомобилни и железопътни превозни средства, се разрешава и за гранични стойности на e.i.r.p., различаващи се от посочените в раздел 1.3.1, когато се прилагат допълнителни методи за намаляване на радиосмущенията, както е описано в съответните хармонизирани стандарти, приети съгласно Директива 1999/5/ЕО, или други методи за намаляване на радиосмущенията, при условие че се постига ниво на защита, което е поне равностойно на нивото, осигурено чрез граничните стойности в предходните таблици. Приема се, че следните методи за намаляване на радиосмущенията могат да осигурят такава защита:
            1.3.2.1.   Намаляване чрез „нисък коефициент на запълване“ (LDC)
            Експлоатацията на оборудване, използващо свръхшироколентова технология в автомобилни и железопътни превозни средства, което прилага метода LDC за намаляване на радиосмущенията в радиочестотната лента 3,1—4,8 GHz, както е описано в раздел 1.2.1, се разрешава с граничните стойности, посочени в раздел 1.2.1. Граничните стойности на e.i.r.p., посочени в раздел 1.1, се прилагат за другите радиочестотни обхвати.
            1.3.2.2.   Намаляване чрез „откриване и избягване“ (DAA)
            Експлоатацията на оборудване, използващо свръхшироколентова технология в автомобилни и железопътни превозни средства, което прилага метода DAA за намаляване на радиосмущенията в радиочестотните ленти 3,1—4,8 GHz и 8,5—9,0 GHz, се разрешава с гранична стойност – 41,3 dBm/MHz на e.i.r.p., при условие че се прилагат методи за намаляване на радиосмущенията, които осигуряват поне равностойни показатели спрямо методите, описани в хармонизирани стандарти, приети съгласно Директива 1999/5/ЕО. За това е необходимо управление на мощността на предавателя (TPC) в диапазон поне от 12 dB. В останалите случаи за e.i.r.p. се прилага гранична стойност от – 53,3 dBm/MHz.
            2.   СПЕЦИФИЧНО ИЗПОЛЗВАНЕ НА СВРЪХШИРОКОЛЕНТОВА ТЕХНОЛОГИЯ
            Позволени са сигнали, излъчвани в ефира, които не превишават граничните стойности, посочени в таблицата по-долу.
            2.1.   Анализ на строителни материали (BMA)
            
                        Радиочестотен обхват
                        (MHz)
                     
                     
                        Максимална спектрална плътност на средната e.i.r.p.
                        (dBm/MHz)
                     
                     
                        Максимална спектрална плътност на пиковата e.i.r.p.
                        (dBm/50 MHz)
                     
                  
                        Под 1 730
                     
                     
                        –85
                     
                     
                        –45
                     
                  
                        1 730 до 2 200
                     
                     
                        –65
                     
                     
                        –25
                     
                  
                        2 200 до 2 500
                     
                     
                        –50
                     
                     
                        –10
                     
                  
                        2 500 до 2 690
                     
                     
                        –65
                     
                     
                        –25
                     
                  
                        2 690 до 2 700
                     
                     
                        –55
                     
                     
                        –15
                     
                  
                        2 700 до 3 400
                     
                     
                        –82
                     
                     
                        –42
                     
                  
                        3 400 до 4 800
                     
                     
                        –50
                     
                     
                        –10
                     
                  
                        4 800 до 5 000
                     
                     
                        –55
                     
                     
                        –15
                     
                  
                        5 000 до 8 000
                     
                     
                        –50
                     
                     
                        –10
                     
                  
                        8 000 до 8 500
                     
                     
                        –70
                     
                     
                        –30
                     
                  
                        Над 8 500
                     
                     
                        –85
                     
                     
                        –45
                     
                  Разрешава се функционирането на оборудване за BMA, използващо методи за намаляване на радиосмущенията, които осигуряват поне равностойни показатели спрямо методите, описани в съответните хармонизирани стандарти, приети съгласно Директива 1999/5/ЕО, в радиочестотния обхват от 1,215—1,73 GHz с максимална спектрална плътност на средната e.i.r.p. – 70 dBm/MHz и в радиочестотните обхвати 2,5—2,69 GHz и 2,7—3,4 GHz с максимална спектрална плътност на средната e.i.r.p. от – 50 dBm/MHz, при условие че се постига ниво на защита, което е поне равностойно на нивото, осигурено чрез посочените в таблицата по-горе гранични стойности.
            С цел защита на радиослужба радиоастрономия; в радиочестотния обхват 2,69—2,70 GHz и в честотния обхват 4,8—5,0 GHz; общата спектрална плътност на излъчваната мощност трябва да бъде под – 65 dBm/MHz, както е описано в съответните хармонизирани стандарти, приети съгласно Директива 1999/5/ЕО.“